section_heading: Glazbeni spotovi
paragraph_text: Igrani spot za pjesmu "Catching Smoke" objavljen je 26. srpnja; u njemu članovi sastava i dodatni plesači nastupaju u odijelima i različitim složenim kostimima. Stu Mackenzie često se pojavljuje u kadrovima; na početku je u čahuri, a na kraju se preobražava u leptira, tj. nosi velika stilizirana krila i antene. Scenarij za spot napisao je njegov redatelj Danny Cohen, a produkciju potpisuju Cohen i Tessa Mansfield-Hung.<ref> Spot za pjesmu "2.02 Killer Year" objavljen je 2. kolovoza. Režirala ga je Sophie Koko, a za trodimenzijsku animaciju prisutnu u videozapisu zaslužni su Jack Wedge i Will Freudenheim.<ref> Dana 11. kolovoza objavljen je spot za pjesmu "Black Hot Soup"; režirao ga je Guy Tyzack. U njemu su prisutne stvarne snimke i animacija, ali su u njegovoj izradi upotrebljene i digitalna i analogna tehnika za obradu videozapisa.<ref> Spotovi za "Ya Love" i "Butterfly 3000" objavljeni su zadnji; poimence su objavljeni 24. i 31. kolovoza. Oba je spota izradio Jason Galea, ali različitih su vizualnih stilova. Spotu za "Butterfly 3000" također prethodi upozorenje da može izazvati fotosenzitivne napadaje.<ref><ref>